CELEX: 62010CA0069
Language: bg
Date: 2011-07-28 00:00:00
Title: Дело C-69/10: Решение на Съда (втори състав) от 28 юли 2011 г. (преюдициално запитване от Tribunal administratif — Люксембург) — Brahim Samba Diouf/Ministre du Travail, de l'Emploi et de l'Immigration (Директива 2005/85/ЕО — Минимални норми относно процедурата за предоставяне или отнемане на статут на бежанец в държавите членки — Понятие за решение относно (…) молба(та) за убежище по смисъла на член 39 от тази директива — Молба от гражданин на трета страна за получаване на статут на бежанец — Липса на мотиви, обосноваващи предоставянето на международна закрила — Отхвърляне на молбата в ускорена процедура — Липса на средство за правна защита среﾉу решението за разглеждане на молбата в ускорена процедура — Право на ефективен съдебен контрол)

8.10.2011   
            
            
               BG
            
            
               Официален вестник на Европейския съюз
            
            
               C 298/6
            
         Решение на Съда (втори състав) от 28 юли 2011 г. (преюдициално запитване от Tribunal administratif — Люксембург) — Brahim Samba Diouf/Ministre du Travail, de l'Emploi et de l'Immigration
   (Дело C-69/10) (1)
   
   (Директива 2005/85/ЕО - Минимални норми относно процедурата за предоставяне или отнемане на статут на бежанец в държавите членки - Понятие за „решение относно (…) молба(та) за убежище“ по смисъла на член 39 от тази директива - Молба от гражданин на трета страна за получаване на статут на бежанец - Липса на мотиви, обосноваващи предоставянето на международна закрила - Отхвърляне на молбата в ускорена процедура - Липса на средство за правна защита срещу решението за разглеждане на молбата в ускорена процедура - Право на ефективен съдебен контрол)
   2011/C 298/08
   Език на производството: френски
   
      Запитваща юрисдикция
   
   Tribunal administratif
   
      Страни в главното производство
   
   
      Жалбоподател: Brahim Samba Diouf
   
      Ответник: Ministre du Travail, de l'Emploi et de l'Immigration
   
      Предмет
   
   Преюдициално запитване — Tribunal administratif (Люксембург) — Тълкуване на член 39 от Директива 2005/85/ЕО на Съвета от 1 декември 2005 година относно минимални норми относно процедурата за предоставяне или отнемане на статут на бежанец в държавите членки (ОВ L 326, стр. 13; Специално издание на български език, 2007 г., глава 19, том 7, стр. 242) — Молба от незаконно пребиваващ гражданин на трета страна за получаване на статут на бежанец — Отхвърляне на тази молба в рамките на ускорено национално производство при липсата на мотиви, обосноваващи предоставянето на международна закрила — Съответствие с общностното право на национално законодателство, което изключва каквото и да е обжалване на решението да се разгледа молбата в ускорено производство — Право на ефективен съдебен контрол
   
      Диспозитив
   
   Член 39 от Директива 2005/85/ЕО на Съвета от 1 декември 2005 г. относно минимални норми относно процедурата за предоставяне или отнемане на статут на бежанец в държавите членки и принципът на ефективна съдебна защита трябва да се тълкуват в смисъл, че допускат национална правна уредба като разглежданата по делото в главното производство, по силата на която не може да бъде подадена никаква самостоятелна жалба срещу решението на компетентния национален орган да разгледа молба за убежище в ускорена процедура, при положение че по отношение на мотивите, поради които този орган е разгледал основателността на посочената молба в такава процедура, може да бъде упражнен ефективен съдебен контрол при обжалването, на което подлежи окончателното решение за отхвърляне на молбата, като запитващата юрисдикция трябва да прецени това обстоятелство.
   
      (1)  ОВ C 100 от 17.4.2010 г.